Haukdalen

Haukdalen er et småbruk i Lom kommune. Den er kjent som et kunstnerhjem ettersom skribenten Kitty Wentzel (1868–1961) bodde her i årene 1923–1961.

Bruket ligger på solsiden, i Flatmogrenda, og har en historie tilbake til 1700-tallet. I 1923 kjøpte Kitty Wentzel plassen sammen med sønnen Bjørn og hans kone. Kittys eks-mann Gustav Wentzel og parets eldste sønn Jørgen bodde på Furuheim, 2 km unna. 

Kitty Wentzel bosatte seg i Lom i voksen alder, og utfoldet seg på flere områder. Hun stelte plassen og levde av det hun dyrket, arbeidet periodevis som journalist – hun var i 1926 korrespondent for Aftenposten i Paris, og drev «livskunst» med selskapelighet. Til tross for at ekteskapet med Gustav Wentzel var oppløst i 1908, holdt de kontakt, og hun skrev flere artikler og en bok om ham. Hun skrev også to andre bøker mens hun bodde på Haukdalen. 

Huset er skildret i Kitty Wentzels selvbiografi Mitt livs karusell (1960). 

Huset eies i dag av familien. Det er åpent for besøkende i sommermånedene, og det arrangeres malerkurs her.

 Eksterne lenker 
 haukdalen.no

Kategori:Norske kunstnerhjem
Kategori:Bosetninger i Lom